CNN Madonnaning Tramp sha’niga haqoratlari tufayli efirni uzib qo‘yishga majbur bo‘ldi

Madonna AQSh poytaxtida bo‘lib o‘tgan Donald Trampga qarshi mitingda ikki bor prezidentni haqorat qilgani uchun mazkur tadbirni yoritayotgan CNN telekanali efirni uzib qo‘yishga majbur bo‘ldi. Bu haqda TJournal xabar bermoqda.

Efirni olib boruvchi yangragan haqoratlar uchun teletomoshabinlardan uzr so‘radi va telekanal xonanda aynan nima demoqchi bo‘lganini bilmaganini ta’kidladi.
Madonna o‘z chiqishi chog‘ida hamfikrlarini “zulmatni birgalikda yengib o‘tish va qo‘rqmasliklari, yolg‘iz emasliklarini ko‘rsatish” uchun birlashishga chaqirdi. Shuningdek, Express Yourself qo‘shig‘ini ijro etdi va uning matnini Tramp sha’niga haqoratlar bilan to‘ldirdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.